CELEX: 31985R1943
Language: el
Date: 1985-07-12 00:00:00
Title: Κανονισμός (ΕΟΚ) αριθ. 1943/85 της Επιτροπής της 12ης Ιουλίου 1985 για την τροποποίηση του κανονισμού (ΕΟΚ) αριθ. 95/69 όσον αφορά ορισμένες προδιαγραφές εμπορίας που εφαρμόζονται στα αυγά

Avis juridique important

|

31985R1943

Κανονισμός (ΕΟΚ) αριθ. 1943/85 της Επιτροπής της 12ης Ιουλίου 1985 για την τροποποίηση του κανονισμού (ΕΟΚ) αριθ. 95/69 όσον αφορά ορισμένες προδιαγραφές εμπορίας που εφαρμόζονται στα αυγά  

Επίσημη Εφημερίδα αριθ. L 181 της 13/07/1985 σ. 0034 - 0037 Ισπανική ειδική έκδοση: Κεφάλαιο 03 τόμος 36 σ. 0071  Πορτογαλική ειδική έκδοση : Κεφάλαιο 03 τόμος 36 σ. 0071 

***** ΚΑΝΟΝΙΣΜΟΣ (ΕΟΚ) αριθ. 1943/85 ΤΗΣ ΕΠΙΤΡΟΠΗΣ  της 12ης Ιουλίου 1985  για την τροποποίηση του κανονισμού (ΕΟΚ) αριθ. 95/69 όσον αφορά ορισμένες προδιαγραφές εμπορίας που εφαρμόζονται στα αυγά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2772/75 του Συμβουλίου της 29ης Οκτωβρίου 1975 περί ορισμένων προδιαγραφών εμπορίας που εφαρμόζονται στα αυγά (1), όπως τροποποιήθηκε τελευταία με τον κανονισμό (ΕΟΚ) αριθ. 3341/84 (2), και ιδίως το άρθρο 18 παράγραφος 1 και το άρθρο 21,  Εκτιμώντας:  ότι ο κανονισμός (ΕΟΚ) αριθ. 95/69 της Επιτροπής (3), όπως τροποποιήθηκε τελευταία με την πράξη προσχωρήσεως της Ελλάδας, περιέχει τις αναγκαίες διατάξεις για την εφαρμογή ορισμένων προδιαγραφών εμπορίας που εφαρμόζονται στα αυγά πουλερικών με κέλυφος· ότι πρέπει να συμπληρωθούν οι διατάξεις αυτές σύμφωνα με την πρόσφατη τροποποίηση του κανονισμού (ΕΟΚ) αριθ. 2772/75·  ότι το άρθρο 18 παράγραφος 1 του κανονισμού (ΕΟΚ) αριθ. 2772/75 προβλέπει τη θέσπιση συμπληρωματικών διατάξεων σχετικά με τους όρους υπό τους οποίους μπορεί να αναφερθεί στις μικρές συσκευασίες η ημερομηνία πωλήσεως· ότι φαίνεται πρόσφορο να γίνει σύνδεση αυτής της ημερομηνίας με τα ποιοτικά κριτήρια που εφαρμόζονται στα αυγά·  ότι το άρθρο 21 στοιχείο γ) του κανονισμού (ΕΟΚ) αριθ. 2772/75 ορίζει ότι ενδείξεις αναφερόμενες στον τρόπο παραγωγής και την προέλευση των αυγών μπορούν να χρησιμοποιηθούν μόνο στο πλαίσιο κανόνων που έχουν θεσπισθεί σε κοινοτικό επίπεδο·  ότι, λόγω των υφισταμένων εμπορικών συνηθειών, δεν φαίνεται αναγκαίο να καθορισθούν ειδικές ενδείξεις για τα αυγά ορνίθων που έχουν εκτραφεί σε κλωβούς· ότι, αντίθετα, για τα αυγά ορνίθων που έχουν εκτραφεί εκτός κλωβών, είναι σκόπιμο να προβλεφθεί ένας περιορισμένος αριθμός ενδείξεων για να αποφευχθούν συγχύσεις από τους καταναλωτές όσον αφορά τα κυριότερα συστήματα παραγωγής εκτός κλωβών· ότι πρέπει να θεσπισθούν τρόποι εφαρμογής που διασφαλίζουν σωστή χρήση και έλεγχο των ενδείξεων αυτών·  ότι οι σχετικές ενδείξεις για την προέλευση των αυγών οφείλουν να αναφέρουν την περιοχή παραγωγής· ότι πρέπει, προκειμένου να εξασφαλισθεί αποτελεσματικός έλεγχος, να υποχρεωθούν τα κέντρα συσκευασίας που χρησιμοποιούν τις ενδείξεις αυτές, να τηρούν λεπτομερή κατάλογο των αγοραπωλησιών των αυγών κατά προέλευση·  ότι, προκειμένου να εξασφαλισθεί ομοιόμορφη εφαρμογή των διατάξεων του άρθρου 21 στοιχείο γ) του κανονισμού (ΕΟΚ) αριθ. 2772/75, είναι σκόπιμο να προβλεφθεί μεταξύ κρατών μελών και Επιτροπής, τακτική ανταλλαγή πληροφοριών όσον αφορά τον έλεγχο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 95/69 τροποπιείται ως εξής:  1. Μετά το άρθρο 9 προστίθενται τα ακόλουθα άρθρα:  «Άρθρο 10  Η συνιστώμενη ημερομηνία πώλησης, που ααναφέρεται στο άρθρο 18 παράγραφος 1 στοιχείο ε) του κανονισμού (ΕΟΚ) αριθ. 2772/75, αποτελεί ένδειξη της προθεσμίας εντός της οποίας θα πρέπει να διατεθούν τα αυγά προς πώληση στους καταναλωτές, μετά την οποία μένει ένα λογικό χρονικό όριο αποθήκευσης στο σπίτι. Πρέπει να καθορισθεί με τρόπο ώστε τα αυγά της κατηγορίας Α, όταν διατηρούνται υπό κατάλληλες συνθήκες, να πληρούν τα χαρακτηριστικά που περιγράφονται στο άρθρο 7 του εν λόγω κανονισμού μέχρι τη λήξη της ημερομηνίας αποθήκευσης. Στη διατύπωση της ένδειξης αυτής θα πρέπει να αναφέρεται με σαφήνεια το νόημα της εν λόγω ημερομηνίας.  Άρθρο 11  1. Οι μικρές συσκευασίες που περιέχουν αυγά της κατηγορίας Α μπορούν να φέρουν ενδεχομένως μία από τις ακόλουθες ενδείξεις σχετικά με τον τρόπο εκτροφής που αναφέρεται στο άρθρο 21 στοιχείο γ) του κανονισμού (ΕΟΚ) αριθ. 2772/75:  α) "AEg fra fritgaaende hoens",  "Eier aus Freilandhaltung",  "Αυγά ορνίθων από εκτροφή σε ελεύθερο χώρο βόσκησης",  "Free range eggs",  "OEufs de poules elevees en plein air - systeme extensif",  "Uova di allevamento all'aperto - sistema estensivo",  "Eieren van hennen met vrije uitloop - extensief systeem"·  β) "AEg fra fritgaaende hoens - intensivt system",  "Eier aus intensiver Auslaufhaltung",  "Αυγά ορνίθων από εκτροφή σε περιορισμένο χώρο βόσκησης",  "Semi-intensive eggs",  "OEufs de poules elevees en plein air",  "Uova di allevamento all'aperto",  "Eieren van hennen met vrije uitloop"·  γ) "Skrabeaeg",  "Eier aus Bodenhaltung",  "Αυγά ορνίθων από εκτροφή εδάφους",  "Deep litter eggs",  "OEufs de poules elevees au sol",  "Uova di galline allevate al suolo",  "Scharreleieren"·  δ) "AEg fra volierehoensehold",  "Eier aus Volierenhaltung",  "Αυγά ορνίθων από εκτροφή σε θάλαμο με κλιμακωτό σκαρωτό δάπεδο",  "Perchery eggs (Barn eggs)",  "OEufs de poules elevees en voliere",  "Uova di galline allevate in voliera",  "Eieren van in volieres gehouden hennen".  Οι ενδείξεις που αναφέρονται στα στοιχεία α), β), γ) και δ) μπορούν να χρησιμοποιούνται μόνο για τα αυγά που προέρχονται από εκτροφές οι οποίες πληρούν τους όρους που περιλαμβάνονται στο παράρτημα.  2. Τα κέντρα συσκευασίας τα οποία έχουν εξουσιοδοτηθεί να χρησιμοποιούν τους όρους που αναφέρονται στην παράγραφο 1 στοιχεία α), β), γ) και δ) καταχωρίζονται ειδικά σύμφωνα με το άρθρο 2. Εγγράφουν σε ειδικό μητρώο σύμφωνα με τον τρόπο εκτροφής:  - το όνομα και τη διεύθυνση των παραγωγών των αυγών αυτών που έχουν καταγραφεί μετά από προγενέστερο έλεγχο από την αρμόδια αρχή του κράτους μέλους,  - μετά από αίτηση του τελευταίου, τον αριθμό των ορνίθων που εκτρέφονται από κάθε παραγωγό.  Οι εν λόγω παραγωγοί ελέγχονται τακτικά. Ενημερώνουν το μητρώο, στο οποίο αναφέρονται, κατά τύπο εκτροφής, ο αριθμός των ωοτόκων ορνίθων, η παραγωγή και οι παραδόσεις αυγών καθώς και τα ονόματα των αγοραστών.  3. Κάθε κράτος μέλος διαβιβάζει στα άλλα κράτη μέλη και την Επιτροπή έναν κατάλογο των εγκεκριμένων κέντρων της επικράτειάς του, στον οποίο εμφαίνεται το όνομα, η διεύθυνση και ο αριθμός κάθε κέντρου. Κάθε τροποποίηση του καταλόγου αυτού ανακοινώνεται στην αρχή κάθε τριμήνου στα άλλα κράτη μέλη και στην Επιτροπή.  4. Τα αυγά που αναφέρονται στην παράγραφο 1 στοιχεία α), β), γ) και δ) αποστέλλονται προς τα κέντρα σε συσκευασίες που φέρουν την ένδειξη που αναφέρεται στην παράγραφο 1 στοιχείο α) ή β) ή γ) ή δ) σε μία ή περισσότερες γλώσσες της Κοινότητας. Οι αποστολές αναγνωρίζονται από το όνομα και τη διεύθυνση του παραγωγού, τον τύπο, τον αριθμό ή το βάρος των αυγών και την ημερομηνία παράδοσης, στοιχεία τα οποία ενημερώνει το κέντρο συσκευασίας.  5. Τα αυγά που αναφέρονται στην παράγραφο 1 στοιχείο α) ή β) ή γ) ή δ) ταξινομούνται και συσκευάζονται μόνον τις ημέρες που ανακοινώνονται τουλάχιστον μία εργάσιμη ημέρα νωρίτερα στην αρμόδια αρχή του κράτους μέλους. Διαχωρίζονται σαφώς από τα άλλα αυγά κατά την αποθήκευση, την ταξινόμηση και τη συσκευασία.  6. Τα κέντρα συσκευασίας που αναφέρονται στην παράγραφο 2 καταχωρίζουν ξεχωριστά τις πωλήσεις των μικρών συσκευασιών που έχουν σημανθεί σύμφωνα με την παράγραφο 1 στοιχείο α) ή β) ή γ) ή δ) με το όνομα και τη διεύθυνση του αγοραστή, τον αριθμό των συσκευασιών, τον αριθμό ή το βάρος των πωληθέντων αυγών, ανά κατηγορία βάρους, και την ημερομηνία παράδοσης. Εντούτοις, αντί των αναφερομένων καταλόγων, τα κέντρα δύνανται να δέχονται τις αποδείξεις ή τα δελτία παράδοσης των αυγών αυτών, αναφέροντας τις ενδείξεις που αναγράφονται στην παράγραφο 1 στοιχείο α) ή β) ή γ) ή δ).  7. Οι μεγάλες συσκευασίες που περιέχουν μικρές συσκευασίες στις οποίες η σήμανση έχει γίνει σύμφωνα με την παράγραφο 1 στοιχείο α) ή β) ή γ) ή δ) φέρουν μία από τις ακόλουθες ενδείξεις:  "ΑΥΓΑ ΟΡΝΙΘΩΝ ΑΠΟ ΕΚΤΡΟΦΗ ΣΕ ΕΛΕΥΘΕΡΟ ΧΩΡΟ ΒΟΣΚΗΣΗΣ"  "ΑΥΓΑ ΟΡΝΙΘΩΝ ΑΠΟ ΕΚΤΡΟΦΗ ΣΕ ΠΕΡΙΟΡΙΣΜΕΝΟ ΧΩΡΟ ΒΟΣΚΗΣΗΣ"  "ΑΥΓΑ ΟΡΝΙΘΩΝ ΑΠΟ ΕΚΤΡΟΦΗ ΕΔΑΦΟΥΣ"  "ΑΥΓΑ ΟΡΝΙΘΩΝ ΑΠΟ ΕΚΤΡΟΦΗ ΣΕ ΘΑΛΑΜΟ ΜΕ ΚΛΙΜΑΚΩΤΟ ΣΚΑΡΩΤΟ ΔΑΠΕΔΟ".  8. Οι ενδείξεις που αναφέρονται στις παραγράφους 1 και 7 τίθενται τουλάχιστον στις γλώσσες του κράτους μέλους στο οποίο γίνεται το λιανεμπόριο ή οποιαδήποτε άλλη χρήση.  9. Οι διατάξεις αυτές εφαρμόζονται ανεξάρτητα από εθνικά μέτρα τεχνικού χαρακτήρα τα οποία ξεπερνούν τις ελάχιστες απαιτήσεις που αναφέρονται στο παράρτημα και τα οποία δεν αφορούν παρά μόνο τους παραγωγούς του ενδιαφερόμενου κράτους μέλους, εφόσον συμβιβάζονται με το κοινοτικό δίκαιο και είναι σύμφωνες με τις κοινές προδιαγραφές εμπορίας των αυγών.  10. Τα εθνικά μέτρα που αναφέρονται στην παράγραφο 8 ανακοινώνονται στην Επιτροπή σύμφωνα με το άρθρο 30 του κανονισμού (ΕΟΚ) αριθ. 2772/75. 11. Ανά πάσα στιγμή και κατόπιν αιτήσεως της Επιτροπής, το κράτος μέλος παρέχει τις αναγκαίες πληροφορίες για να εκτιμηθεί εάν τα μέτρα που αναφέρονται στο παρόν άρθρο συμβιβάζονται με το κοινοτικό δίκαιο και συμφωνούν με τις κοινές προδιαγραφές εμπορίας των αυγών.  Άρθρο 12  1. Για να αναφερθεί η καταγωγή των αυγών στις μικρές συσκευασίες, σύμφωνα με το άρθρο 21 στοιχείο γ) του κανονισμού (ΕΟΚ) αριθ. 2772/75, οι όροι που χρησιμοποιούνται μπορούν να αναφέρονται στο κράτος μέλος ή/και στις διοικητικές ενότητες ή σε άλλες περιοχές, που ορίζονται σαφώς από την αρμόδια αρχή του κράτους μέλους και στις οποίες παρήχθησαν τα αυγά.  2. Τα κέντρα συσκευασίας που χρησιμοποιούν τις ενδείξεις που αναφέρονται στην παράγραφο 1 τηρούν ένα λεπτομερές μητρώο παραδόσεων ανάλογα με την προέλευσή τους, με το όνομα και τη διεύθυνση του παραγωγού, τον αριθμό ή το βάρος των αυγών και την ημερομηνία παράδοσης. Οι παραγωγοί ενημερώνουν έναν κατάλογο που αναφέρει τον αριθμό των ωοτόκων ορνίθων καθώς και την παραγωγή και τις παραδόσεις αυγών.  3. Τα κέντρα συσκευασίας που αναφέρονται στην παράγραφο 2 τηρούν ένα ξεχωριστό μητρώο των πωλήσεων συσκευασιών στις οποίες η σήμανση γίνεται με τους όρους που αναφέρονται στην παράγραφο 1, με το όνομα και τη διεύθυνση του αγοραστή, τον αριθμό ή το βάρος των συσκευασιών και των πωληθέντων αυγών καθώς και την ημερομηνία παράδοσης.  Εντούτοις, αντί των αναφερομένων καταλόγων, τα κέντρα δύνανται να δέχονται τις αποδείξεις ή τα δελτία παράδοσης των αυγών αυτών, αναφέροντας τις ενδείξεις που αναγράφονται στην παράγραφο 1.  4. Οι μεγάλες συσκευασίες που περιέχουν μικρές συσκευασίες στις οποίες η σήμανση γίνεται με τους όρους που αναφέρονται στην παράγραφο 1 φέρουν τις ίδιες ενδείξεις.  Άρθρο 13  1. Κάθε κράτος μέλος ανακοινώνει στα άλλα κράτη μέλη και την Επιτροπή:  - τις μεθόδους ελέγχου που χρησιμοποιήθηκαν για την εφαρμογή του παρόντος κανονισμού,  - κάθε έτος πριν από την 1η Απριλίου, το μέσο αριθμό ωοτόκων ορνίθων που επωάζουν (1) και τον αριθμό ή το βάρος των αυγών που παραδόθηκαν και καταχωρίσθηκαν σύμφωνα με το άρθρο 11 παράγραφοι 2 και 4, καθώς και τον αριθμό ή το βάρος των αυγών που πωλήθηκαν σύμφωνα με το άρθρο 11 παράγραφος 6, κατά το προηγούμενο ημερολογιακό έτος.  2. Σύμφωνα με τη διαδικασία που προβλέπεται στο άρθρο 18 του κανονισμού (ΕΟΚ) αριθ. 2771/75, γίνεται τακτικά ανταλλαγή απόψεων όσον αφορά τους ελέγχους που διενεργήθηκαν στα κράτη μέλη.  (1) Μέσος αριθμός ωοτόκων ορνίθων που επωάζουν =  αριθμός ορνίθων που εγκαθίστανται για να επωάσουν  x  αριθμό εβδομάδων επωάσεως  52»  2. Τα άρθρα 10 έως 16 γίνονται άρθρα 14 έως 20.  3. Προστίθεται το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 56.  (2) ΕΕ αριθ. L 312 της 30. 11. 1984, σ. 7.  (3) ΕΕ αριθ. L 13 της 18. 1. 1969, σ. 13.   ΠΑΡΑΡΤΗΜΑ  «ΠΑΡΑΡΤΗΜΑ  Όροι τους οποίους πρέπει να πληρούν οι εκτροφείς που παράγουν αυγά που αναφέρονται στο άρθρο 11 παράγραφος 1 στοιχεία α), β), γ) και δ)  α) Τα αυγά που είναι συσκευασμένα σε μικρές συσκευασίες οι οποίες φέρουν την ένδειξη "Αυγά ορνίθων από εκτροφή σε ελεύθερο χώρο βόσκησης" πρέπει να παράγονται σε εκτροφές στις οποίες:  - οι όρνιθες έχουν συνεχώς τη δυνατότητα να βόσκουν στο ύπαιθρο κατά τη διάρκεια της ημέρας,  - ο χώρος που προορίζεται για τις όρνιθες κατά το μεγαλύτερο μέρος καλύπτεται από βλάστηση,  - η μέγιστη πυκνότητα δεν υπερβαίνει τις 1 000 όρνιθες ανά εκτάριο εδάφους που προορίζεται για τις όρνιθες, ήτοι μία όρνιθα ανά 10 τετραγωνικά μέτρα,  - το εσωτερικό του κτιρίου πρέπει να πληροί τους όρους που προσδιορίζονται στο στοιχείο γ) ή δ).  β) Τα αυγά που είναι συσκευασμένα σε μικρές συσκευασίες οι οποίες φέρουν την ένδειξη "Αυγά ορνίθων από εκτροφή σε περιορισμένο χώρο βόσκησης" πρέπει να παράγονται σε εκτροφές στις οποίες:  - οι όρνιθες έχουν συνεχώς τη δυνατότητα να βόσκουν κατά τη διάρκεια της ημέρας,  - ο χώρος που προορίζεται για τις όρνιθες κατά το μεγαλύτερο μέρος καλύπτεται από βλάστηση,  - η μέγιστη πυκνότητα δεν υπερβαίνει τις 4 000 όρνιθες ανά εκτάριο εδάφους που προορίζεται για τις όρνιθες, ήτοι μία όρνιθα ανά 2,5 τετραγωνικά μέτρα,  - το εσωτερικό του κτιρίου πρέπει να πληροί τους όρους που προσδιορίζονται στο στοιχείο γ) ή δ).  γ) Τα αυγά που είναι συσκευασμένα σε μικρές συσκευασίες οι οποίες φέρουν την ένδειξη "Αυγά ορνίθων από εκτροφή εδάφους" πρέπει να παράγονται σε εκτροφές στις οποίες:  - η μέγιστη πυκνότητα δεν υπερβαίνει τις επτά όρνιθες ανά τετραγωνικό μέτρο της επιφάνειας του εδάφους που προορίζεται για τις όρνιθες,  - το ένα τρίτο τουλάχιστον της ανωτέρω επιφάνειας καλύπτεται από υλικό επιστρώσεως, όπως άχυρα, ροκανίδι, άμμος ή τύρφη,  - ένα επαρκές τμήμα της επιφάνειας αυτής προορίζεται για τη συλλογή των περιττωμάτων των ορνίθων.  δ) Τα αυγά που είναι συσκευασμένα σε μικρές συσκευασίες οι οποίες φέρουν την ένδειξη "Αυγά ορνίθων από εκτροφή σε θάλαμο με κλιμακωτό σκαρωτό δάπεδο" πρέπει να παράγονται σε εκτροφές στις οποίες:  - η μέγιστη πυκνότητα δεν υπερβαίνει τις 25 όρνιθες ανά τετραγωνικό μέτρο της επιφάνειας του τμήματος του κτιρίου που προορίζεται για τις όρνιθες,  - το εσωτερικό του κτιρίου είναι εξοπλισμένο με κουρνιάστρες επαρκούς μήκους ώστε να διατίθενται για κάθε όρνιθα τουλάχιστον 15 cm.»